KONKURS ZA STIPENDIJE, ZA ŠKOLSKU 2017/2018. GODINU

Inženjerska komora Crne Gore raspisuje konkurs za dodjelu pet stipendija studentima specijalističkih i master studija iz oblasti planiranja prostora, projektovanja i izgradnje objekata, i to po jednu stipendiju za studente sljedećih fakulteta:

-  arhitektonskog,
-  građevinskog,
-  elektrotehničkog,
-  mašinskog i
- drugih inženjerskih studija iz oblasti planiranja prostora, projektovanja i izgradnje objekata.

Prijavu na konkurs za stipendiju mogu podnositi studenti koji ispunjavaju sljedeće uslove:

- da su studenti specijalističkih ili master studija sa svim položenim ispitima iz prethodnih godina studija;

- da su specijalističke studije upisali odmah nakon završenih osnovnih studija, koje predstavljaju nastavak studijskog programa osnovnih studija;

- da nijesu u radnom odnosu;

- da su ostvarili ukupnu prosječnu ocjenu 8,50 ili veću.

Pojedinačna stipendija iznosi 1.000,00€ i dodjeljuje se na godišnjem nivou u deset jednakih mjesečnih rata.

Potrebna dokumenta za prijavu na konkurs su:

* Zahtjev/prijava sa osnovnim podacima o podnosiocu (ime i prezime, adresa stanovanja, kontakt telefon, e-mail adresa);
* Dokaz o crnogorskom državljanstvu ili kopija biometrijske lične karte;
* Uvjerenje ili potvrda o upisanim specijalističkim ili master studijama;
* Dokaz o završenim osnovnim studijama;
* Dokaz o ocjenama i prosječnoj ocjeni po godinama studija;
* Dokaz o dobijenim nagradama i priznanjima koje se odnose na oblast studija koje pohađa kandidat (ovjerena kopija od nadležnog organa);
* Dokaz da kandidat nije u radnom odnosu.

**Rok za podnošenje prijava na Konkurs je 15 dana od dana objavljivanja u štampanim medijima i na sajtu Komore.** Nepotpune i neblagovremene prijave se neće razmatrati.

Prijave se podnose Inženjerskoj komori Crne Gore, Bulevar Džordža Vašingtona 31, Podgorica ili poštom na datu adresu.

Obavještenje o izvršenom izboru kandidata biće objavljeno na sajtu Komore.